అటావా
కెనడా రాజధాని అటావా ఆ దేశంలోని నాల్గవ పెద్ద నగరం. ఇది అటావా నది కి ఉత్తర దిశలోగల నగరం. ఇది 1826లో స్థాపించబడింది. స్థానిక రెడ్ ఇండియన్ భాషలో దీని అర్థం వ్యాపారం చేయటం (టు ట్రేడ్). 2778 చదరపు కిలోమీటర్ల విస్తీర్ణంలోగల ఈ నగర జనాభా సుమారు 9 లక్షలు. ఇది ఉత్తర, దక్షిణ అమెరికా ఖండాల్లో అత్యంత సుఖవంతంగా నివసించగలిగే రెండో నగరం మరియు ప్రపంచంలో ఇలాంటి పధ్నాలుగో నగరం. ప్రపంచంలోని పరిశుభ్రమైన నగరాల్లో ఇది మూడవది. కెనడాలో ఇది రెండవ పరిశుభ్ర నగరం.
పదివేల సంవత్సరాల క్రితం చాంప్లైన్ సముద్రజలాలలో సంగమించడం ద్వారా ఒట్టావా లోయ నివాసంగా మారింది. స్థానిక జనాభా 6500 సంవత్సరాల క్రితం తినదగిన సాగు, వేట, చేపలు పట్టడం, వాణిజ్యం, ప్రయాణం, శిబిరాల నిర్మించుకుని నివసించడానికి ఈ ప్రాంతాన్ని ఉపయోగించింది. ఒట్టావా నదీ లోయలో బాణం ములుకులు, మృణ్మయపదార్ధాలు, రాతి ఉపకరణాలు కలిగిన పురావస్తు ప్రదేశాలు ఉన్నాయి. ఒట్టావాలో మూడు ప్రధాన నదులు కలుస్తాయి. ఇది వేల సంవత్సరాలపాటు ఒక ముఖ్యమైన వాణిజ్య, ప్రయాణ ప్రాంతంగా ఉండేది. ఆల్గానిక్విక్ ప్రజలు ఒట్టావా నదిని కిచీ సిబి (కిచిసిపి) అని "గ్రేట్ రివర్" ("గ్రాండ్ రివర్") అని పిలుస్తుంటారు.
అలాస్కా
ఆర్కిటిక్ భాగంలో ఉన్న ఉత్తర అలాస్కాలో అతి చల్లని దీర్ఘకాల శీతాకాలాలు, స్వల్ప కాల చల్లని వేసవి ఉంటాయి. బారోలో జూలైలో కూడా సరాసరి అత్యల్ప ఉష్ణోగ్రత 34° ఫారెన్ హీట్ (11° సెంటీగ్రేడ్) ఉంటుంది. అలాస్కా లోని ఈ భాగంలో వర్షపాతం తక్కువగా ఉంటుంది. అనేక ప్రాంతాల సరాసరి వర్షపాతం 10 అంగుళాల (254 మిల్లీ మీటర్లు) కంటే తక్కువగా ఉంటుంది. సంవత్సరంతా భూమి మంచుతో కప్పబడి ఉంటుంది.
అమెరికా జనాభాా లెక్కల కార్యాలయం అంచనా ప్రకారం అలాస్కా జనసంఖ్య 2011 జూలై 1 నాటికి 722, 718 . ఇది 2010 అమెరికా జనాభాా లెక్కలల కంటే 1.76% అధికం. 2010 జనాభాా గణాంకాలను అనుసరించి అలాస్కా జనసంఖ్య 47వ స్థానంలో ఉంది. అలాస్కా తరువాతి స్థానాలలో నార్త్ డకోటా, వర్మోంట్ మరియు వైయోమింగ్ (మరియు వాషింగ్టన్ డి సి) ఉన్నాయి.
అలాస్కా అయల్ప జనసాంద్రత కలిగిన ప్రదేశం. అలాగే ప్రపంచంలోనే అక్కడక్కడా మాత్రమే జనావాసాలు ఉన్న ప్రాంతంకూడా ఇదే. ఒక చదరపు మైలుకు జనసాంద్రత 1.2 (చదరపు లిమీటరుకు 0.46 ) మాత్రమే. అలాగే అలాస్కా ఒక చదరపు మైలుకు జనసాంద్రత 5.8 (చదరపు లిమీటరుకు 2.2 ) ఉన్న నార్త్ డకోటా తరువాతి స్థానంలో ఉంది. అలాస్కా ప్రెదేశపరంగా యు.ఎస్ రాష్ట్రాలలోనే అతి పెద్ద రాష్ట్రం. 2012 గణాంకాలను అనుసరించి అలాస్కా తలసరి ఆదాయంలో యు.ఎస్ రాష్ట్రాలలో 10వ స్థానంలో ఉంది. రాష్ట్రంలో నిరుద్యోగుల శాతం 6.9%.
అమెరికా జనాభాా లెక్కల కార్యాలయం అంచనా ప్రకారం అలాస్కా జనసంఖ్య 710, 231. జాతి వారిగా వీరిలో శ్వేతజాతీయుల శాతం 66.7% (వీరిలో హిస్పానిక్ జాతికి చెందని వారు 64.1%) . అమెరికన్ ఇండియన్ల శాతం 19.1%. ఆశియన్ల శాతం 7.1%, నల్లజాతి వారైన ఆఫ్రికన్ అమెరికన్ల శాతం 4.7%, స్థానిక అమెరికన్లు మరియు ఇతర పసిఫిక్ ద్వీపవాసుల శాతం 1.6%, ఇతర జాతీయులు 1.6%, అలాగే 7.3% మిశ్రమ జాతీయులు. జనసంఖ్యలో హిస్పానిక్ లేక లాటియన్లు 5.5% శాతం ఉన్నారు.